als_Latn dik_Latn sag_Latn
Trepça 89 mposht Gjilanin
Trepça 89 ka shënuar fitoren më të rëndësishme këtë edicion. Mitrovicasit fituan si mysafir 1-0 ndaj Gjilanit në ndeshjen e fundit të javës së 21-të në Raiffeisen Superligën e Kosovës. Hero i këtij takimi ishte Blerand Kurtishaj që shënoi në minutën e 22-të. Për 23-vjeçarin ky ishte goli i 10-të këtë stinor, që e bënë atë bindshëm golashënuesin më të mirë në kampionat. Rastin më të mirë për t’iu shmangur disfatës Gjilani e kishte në minutën e parë të pjesës së dytë, kur Egzon Shabani doli i vetmuar me porterin Arben Beqiri, por nuk ia doli të shënonte.
Në këtë mënyrë trajneri Bylbyl Sokoli pësoi humbjen e parë me Gjilanin dhe e lëshoi mundësinë më të mirë që të kaloi në pozitën e parë në tabelë mbi Feronikelin dhe Hajvalinë. Në anën tjetër Trepça 89 largon për pak kohë kokëqarjet për egzistencë dhe rrit apetitet për të kërkuar titullin e kampiontit. Aktualisht minatorët janë vetëm 6 pikë mbrapa liderit Feronikeli, me mundësi për ta shkurtuar këtë diferencë në 3 pikë nëse fitojnë javën e ardhshme ndaj kampionit në Mitrovicë.
ace_Latn als_Latn als_Latn